Episode 9 van Nasie in Gesprek kyk na die Wildbedryf wat nogal redelik vinnig groei, natuurlik tesame met die inherente toerisme-aantreklikheid van die bedryf.
Morkel deel ook sy wenke oor hoe om ŉ top fotograaf te word en verduidelik die belangrikheid daarvan om op die regte tydstip op die regte plek te wees... soms vir dae aaneen net om die regte foto te neem.
Senwes voorsitter Danie Minnaar maak ook ŉ draai in die ateljee om die aspek so te sê by die horings te pak saam met anker van die program, Theo Vorster en verduidelik wat wild nou eintlik waarde gee. Danie, wat ook ŉ wildboer is vertel meer oor die bestuur van wild asook die siklusse waardeur die wildbedryf gaan insluitend die uitdagings wat elke wildboer in die gesig staar.
John Hume is ook die eienaar van die grootste renosterbevolking ter wêreld en hy is ŉ groot voorstaander van die bewaring van renosters. Hy praat baie passievol oor sy siening oor hoe om die renoster te red. Hy gebruik die voorbeeld van die vicuna van Suid-Amerika, ŉ wildspesie wat verwant is aan die Llama, wie se getalle 40 jaar gelede tot 5 000 gekrimp en nou het die getalle tot meer as 400 000 gestyg het. Hierdie bewaringsplan kan ook op renosters toegepas word.